Diari Oficial de la Generalitat Valenciana


Sumari del DOGV 4182, del 04-02-2002 (2002/502)

Informació pública del programa per al desenvolupament de l'actuació integrada de la unitat d'execució número 18 d'Alcalalí.
----------------------------------------------------------------------------------------------------------------------------

### Dades del document

Número de DOGV
:   4182

Data del DOGV
:   04-02-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/502


Organisme emissor
:   Notaria de Victor Ortega Alvarez

Tipus de document
:   Anunci

Informació pública del programa per al desenvolupament de l'actuació integrada de la unitat d'execució número 18 d'Alcalalí. [2002/F502]
  
Víctor Ortega Álvarez, notari del Col·legi de València, amb residència a Teulada, districte de Dénia, done fe:
  
Que he sigut requerit per la mercantil Residencial Les Forques de Alcalalí, SL, amb domicili social a Alcalalí (Alacant), plaça de l'Ajuntament, número 2, i amb codi d'identificació fiscal número B-53527826, a l'efecte de protocol·litzar:
  
- Document número 1: cèdula d'urbanització del programa d'actuació ressenyat, amb un total de 21 folis a una sola cara, i huit plànols.
  
- Document número 2: programa d'actuació integrada de la unitat d'execució número 18 de les normes subsidiàries d'Alcalalí, amb un total de 15 folis a una sola cara.
  
- Document número 3: annex I, pla de reforma interior d'aquest programa, amb 18 folis a una sola cara, i 21 plànols.
  
- Document número 4: annex II, projecte d'urbanització del programa esmentat, amb un total de 65 folis a una sola cara, i 22 plànols i documents complementaris.
  
- Document número 5: projecte de la instal·lació de la xarxa elèctrica de baixa tensió de la unitat d'execució de referència, amb un total de 51 folis a una sola cara, i tres plànols.
  
- Document número 6: projecte d'enllumenat públic de vials de la unitat d'execució de referència, amb un total de 60 folis a una sola cara, i quatre plànols.
  
- Document número 7: annex II, projecte de reparcel·lació voluntària del programa d'actuació ressenyat, amb un total de 92 folis a una sola cara, i cinc plànols.
  
- Document número 8: annex II.A, estudi de seguretat i salut en el treball del programa d'actuació ressenyat, amb un total de 45 folis a una sola cara, quatre plànols, i 10 folis més a una sola cara.
  
Tot això, en conformitat amb el procediment establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I per mitjà d'aquest edicte es fa constar:
  
1. L'objectiu principal del programa protocol·litzat és la urbanització d'aquesta unitat d'execució, i la seua funció la planificació de la realització de les actuacions integrades.
  
2. El domicili de la notaria on es troben depositats tots els documents esmentats és a Teulada, avinguda del Mediterrani, número 132, 2a.
  
3. Hi ha una còpia de l'alternativa tècnica depositada a l'Ajuntament d'Alcalalí.
  
4. S'adverteix que dins del termini de 20 dies, comptats des de la publicació de l'últim anunci, qualsevol persona podrà comparéixer a la dita notaria per a obtenir còpia de l'acta o l'exhibició d'aquesta.
  
5. La possibilitat de consultar a l'Ajuntament d'Alcalalí les actuacions derivades de la documentació depositada i la de presentar davant d'aquest, per a la incorporació a les dites actuacions, tant al·legacions com alternatives tècniques que pretenguen competir amb la que s'exposa, com també, quan pertoque, proposició juridicoeconòmica per a l'execució d'aquestes.